《举子》
宋代·苏泂

先亲去无归，家有十男子。
春秋此堂上，拜起共祭祀。
一贫乃青毡，书种幸未已。
人言抱子晚，君已三十四。
何时见入学，况未保龆稚。
老年树松柏，仁者用其意。
父母养我时，辛勤五兄弟。
蜂房今俯育，谁则逮菽水。
昊天真罔极，梦想九原启。
恭惟父母心，敢不嗣遗体。
平生忠与孝，举动法经史。
先训吾所知，功名盖天尔。

作者简介：苏泂（一一七○～？）（与赵师秀同龄，生年参《文学遗产》一九八三年四期《赵师秀生年小考》），字召叟，山阴（今浙江绍兴）人。颂四世孙。生平事迹史籍失载，从本集诗篇可知，早年随祖师德宦游成都，曾任过短期朝官，在荆湖、金陵等地作幕宾，身经宁宗开禧初的北征。曾从陆游学诗，与当时著名诗人辛弃疾、刘过、王楠、赵师秀、姜夔等多有唱和。卒年七十馀。有《泠然斋集》十二卷、《泠然斋诗馀》一卷（《直斋书录解题》卷二○、二一），已佚。清四库馆臣据《永乐大典》辑为《泠然斋诗集》八卷。